《送纯牧大师卜隐衡岳》
明代·释今辩

昭江握别问行藏，瓢笠飘然入楚乡。应为石光身世幻，还怜雾隐道风长。

虚舟笑我中流滞，矫翮同谁天外翔。锡卓岳云追往哲，等閒煨芋亦清香。

作者简介：今辩(一六三八—一六九七)，字乐说。番禺人。俗姓麦。明桂王永历十四年（一六六〇）雷峰受具，清圣祖康熙二十四年（一六八五）主海云、海幢两山。三十六年（一六九七）示寂长庆。清同治《番禺县志》卷四九有传。